Његови односи са Егином су се поправили након Клеоменове смрти. Године 479. п. н. е. командовао је грчком флотом од 110 бродова која је освојила Егину и Делос, а потом подржала устанке на Хиосу и Самосу. Поразио је персијске поморске снаге у великој бици код Микале. Године 476. п. н. е. Леотихида је повео поход на Тесалију против Алеуада, краљевске породице која је сарађивала са Персијом. Поход је завршен тако што је спартански краљ примио мито. Због тога му је суђено када се вратио у Спарту. Осуђен је на изгнанство. Наследио га је унук Архидам ΙΙ. Леотихида је неколико година касније умро у изгнанству.